Aggeneewat | Bamboes
1 Kommentaar	| Aggeneewat	| Skakelstruktuur
Drank is 'n euwel! Dit is een van die eerste sinne wat ek geleer het toe ek klein was. Net so kort koppie agter "kamer toe" en "staan in die hoek". Om die waarheid te sê, tot op die ouderdom van ses het ek gedog my volle name is Louw Bly Stil de Twak.
Daar's 'n kroeg naby my huis waar ek soms 'n biertjie of twee gaan drink na werk Al die mense daar is vriendelik, behalwe miskien Mal Jan wat altyd met homself in die hoek baklei, en ek bly weg van die tannie met 5kg grimering en 'n linkeroog wat nie meer kan fokus nie. Sy is blykbaar so los soos 'n Valiant se spaarwiel. Ek het tot 'n gunsteling stoel waar ek altyd sit en met die kroegman, Mike, gesels. Die stoel is amper soos hotel 224, baie sentraal geleë, en naby alles. Dis regtig 'n aangename plek, met 'n warm atmosfeer en daar's net so twee keer 'n week 'n bakleiery.
Party Saterdae aande is daar 'n band wat speel. En dis op een van daardie aande wat ek geleer het dat te veel drank tot ernstige misverstande kan ly.
Die volgende verhaal is gebaseer op ware gebeure. Waar prakties moontlik is name van mense verander om die betrokke partye te beskerm. Seks en vloekwoorde is heeltemal verwyder. Geen diere is beseer ten tyde van die gebeure nie.
Daar is 'n ander man met die naam Louw, dieselfde as myne, en ek het al vele kere gedink mense praat van my. Nie-ek-nie-Louw is 'n bouer wat al vir die laaste 10 jaar elke dag sy middagete by die kroeg kom eet. Een van sy vriende, toevallig ook sy voorman, is die ene Bakkie du Plessis. Nou Bakkie was 'n man wat veels te lief was vir die bottel, en was soms maar bietjie onverskillig. En vroeër daai week het ou Bakkie dinge te ver gevat en dood verongeluk. Almal het geweet van die tragedie. Almal, behalwe ek, want ek het my eie mini tragedie vroeër die week gehad.
My vriend het my kar geleen en hom so-effe misgis met die reën en 'n skerp draai. Gebaseer op die ouderdom van die kar en die hoë kilo's, het die versekering besluit om die kar af te skryf. Dit was 'n bakkie.
Behalwe daarvoor, het Mike die kroegman 'n niggie wat onlangs Pretoria toe getrek het. Kom ons noem haar sommer net Niggie. Sy bly tydelik by Mike totdat sy haar voete gevind het. Nou Niggie is blykbaar 'n baie sensitiewe jong dame met 'n gevaarlike humeur. Nou wat dit anders as ander meisies maak weet ek ook nie.
Toe ek die Saterdagaand by die kroeg instap, was die plek reeds besig, en hotel 224 reeds geneem. Daar was nog een sitplek oop, reg op die punt van die kroeg, en reg langs Niggie. Sy was besig op die foon toe ek kom sit, so ek het nie myself voorgestel nie, maar toe Mike my groet en sê "Naand Louw, ek is nou by jou", is ek seker sy het so vinnige simpatieke kyk na my kant toe gegooi. En ek sweer sy het later vir Mike gefluister "Is dit hy? Mike is nou nie die skerpste pit aan die mieliestronk nie, so hy het net sy skouers opgehaal en gesê: "Net soos jy wil, Niggie, net soos jy wil". En so, sonder my wete of toestemming, het ek in Niggie se oë die ander Louw geword.
Ek en Niggie het so bietjie oor koeitjies en kalfies gesels totdat sy skielik uit die bloute uit sê: "Hoor hier, ek wil maar net sê, ek is baie baie jammer om van Bakkie te hoor." Nou hoe moes ek weet sy praat van Bakkie du Plessis, en nie my bakkie nie? So ek sê toe maar "Nee maar dankie Niggie. Maar hy was al so bietjie oud en effe swaar op die voggies, so dis seker maar 'n bedekte seën." Op hierdie stadium het haar oë so rapsie groter geword, maar ek het dit maar gesien as blote belangstelling.
Sy vra toe: "Ek weet dit het niks met my uit te waai nie, maar hoe het dit gebeur?". "Ek weet nie presies nie", sê ek toe. "Hy het blykbaar op 'n nat pad gegly en op sy agterstewe geland. Toe ek daar aankom, was sy neus redelik ingeduik." Na 'n paar ongesonde stil oomblikke en met 'n meneer van 'n frons sê sy toe "Maar is daar niks wat jy kon doen nie? Ek meen, voor die tyd. Jy het mos geweet dinge gaan agteruit".
Op daardie stadium was ek al vyf biere sterk, Niggie het soos 'n model begin lyk, en ek was verskriklik in my noppies oor die meisie wat so belangstel in my bakkie. So ek het nie regtig besef wat eintlik aan die gebeur is nie. Ek sê toe: "Nee maar ek het. Net verlede jaar. Ek het hom weggestuur vir 'n hele ruk. Hulle het daar binne rondgekrap en vervang wat hulle kon. Toe hy terugkom het dit bietjie beter gegaan, maar dit was nie lank voor sy agterkant weer begin skeeftrek het nie. "
Niggie het so 'n gevaarlike rooi gloed in haar gesig begin kry, en haar oë was skielik baie groter as gewoonlik. Maar ek was al ses biere sterk, en Niggie was die mooiste meisie wat ek al ooit gesien het.
Ek kan onthou sy het gesê : "Jy is 'n onsensitiewe vark! Weet jy dit? Gaan jy ooit begrafnis hou?". Ek kan onthou ek het begin lag en gesê "Begrafnis? Nooit nie! Weet jy hoe baie geld het ek op hom spandeer? Ek ken mense wat goed sal betaal vir al die parte. Behalwe miskien vir die uitlaatpyp. Die is al bietjie oor die muur".
Die res kan ek nie onthou nie. Ek het op die grond wakker geword en Niggie was skoonveld. Selfs Mike het gesê hy het nie geweet sy niggie kan so hard klap nie. Ek het eers 'n paar dae later van Bakkie du Plessis geleer , en so agter die kap van die byl gekom.
Miskien is drank 'n euwel, miskien nie, maar die band speel Saterdag weer, en as Niggie daar is, drink ek Cream Soda en gesels oor die nuutste Sandra Bullock film.
4 Kommentaar	| Aggeneewat	| Skakelstruktuur
Januarie 4, 2009
3 Kommentaar	| Aggeneewat	| Skakelstruktuur
Vleis in die slaai
Ek is nog steeds 15 jaar oud. Ek tel die dae af na my 16de verjaarsdag. Dan sal ek jou raad volg. Op daad en woord.
Maar intussen het ek 'n nuwe probleem ontwikkel. Daar is party kinders wat 'n video met hulle selfone afgeneem het, en dit aan die hele skool versprei het. My boyfriend is 'n vegetariër. Toe het 'n paar boelies stukkies vleis in sy vrugteslaai gedruk, en afgeneem terwyl hy dit eer. Volgens hom is sy reputasie vir altyd geskend. Hy het gemik vir hoofseun, maar nou dink hy daaraan om die skool te verlaat. Hoe kan ek hom motiveer om te bly?
In 'n penarie
Dit wil vir my voorkom asof die nuwe politieke leiers and sensasie opwekkers daar in julle skool gekweek word.
Jy sê jou boyfriend is 'n vegetariër? Daar is tipes vegetariërs natuurlik.
•	Diegene wat net eenvoudig nie van vleis hou nie
•	Diegene wat hulle in een of ander standpunt wil in-eet
•	Diegene wat ook in die mode wil wees.
As jou boyfriend in kategorie een val, hoef hy nie bekommerd te wees nie. Dit was mos nie sy skuld nie? En een stukkie vleisbal in 'n menigte appel, lemoen and papaya skywe sal selfs deur honde gemis word. Al wat hy moet doen is om 'n vergadering bymekaar te roep, dit eksklusief te hou vir mense wat al vantevore deur vleis geflous is of wat genooi word, die res wat opdaag weg te jaag deur te sê hulle is kokosneute (nie vleis in beginsel, maar moet nog steeds met geweld hanteer word om by die wit uit te kom), en dan in 'n geheime sessie sy sê te sê.
As hy in een van die ander kategorieë val, sit ons met 'n probleem. Mens kan, soos logika dit vir ons voorhou, redeneer dat die paar bullies nie die skool verteenwoordig nie, en daarom ook nie sy aansien by die hele skool sal skaad nie.
Maar in vandag se tyd sal dit polities….onlogies wees. As een groepie maniakke 'n onaanvaarbare daad pleeg, word almal wat in die kategorie val as skuldig gebrandmerk. In die geval, almal wat klere dra. Jou boyfriend is in die kak. Jammer, maar tot oom logika weer sy kop uitsteek, sal selfs jy wegkom deur 'n "Ek is vrou en oom Gert het my skeef aangekyk en daarom is alle Gerte boos" beweging te stig.
Mense veroorsaak nie sensasie nie. Sensasie gaan soek hulle!
1 Kommentaar	| Aggeneewat	| Sleutelwoorde: dr roof, politiek, skool, vegetariër	| Skakelstruktuur
Piepie hier, piepie daar, en siedaar
Die "tag" ding deur Vokkof (Ek tag jou)
10 van die 11 dinge wat my afpis…..
1. Mense wat rassisme en onbevoegdheid verwar…..ek meen, deur te sê iemand is onbevoeg om sy werk te doen, word daar dadelik politiek aan gekoppel. Of jy kan, of jy kan nie. Niks met kleur of geur uit te waai nie.
2. Mense wat te liberaal is…..is geneig om realiteit en relatiwiteit te verwar
3. Mense wat te regs is…..is geneig om aan tonnelvisie te lei
4. Mense wat kool en boontjies by die werk eet. My donder boetman, ek verstaan jy het dalk spysverterings probleme, maar maak 'n ander plan.
5. Vet tannies wat sê dis ongesond om te rook. Voor jy kan praat oor gesondheid, lyk eers bietjie gesond.
6. Mense wat aggresief raak tydens 'n argument en dit blameer op "passie"
7. Die nuus. Is daar wragtig niks meer positief om uit te saai nie. Fokkit.
8. Mense wat meer worry oor wat ander mense van hulle dink, en in die proses leef hulle ander mense se lewens.